 CRNA GORA

 OPŠTINA DANILOVGRAD

**Sekretarijat za urbanizam, komunalne,** **stambene**

**poslove, saobraćaj i zaštitu životne sredine**

Broj: 03-032-5-up-476/1

 Danilovgrad, 05.11.2015. godine

Na osnovu člana 13 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11) u postupku odlučivanja po zahtjevu Vladimira Boljevića iz Podgorice, o potrebi procjene uticaja na životnu sredinu, Sekretarijat za urbanizam, komunalne, stambene poslove,saobraćaj i zaštitu životne sredine donosi:

**R J E Š E NJ E**

**I Utvrđuje se da nije potrebna procjena uticaja na životnu sredinu** pogon za proizvodnju betonske galanterije, čija se realizacija planira na kat. parceli br. 1291/52 , KO Ćurilac, opština Danilovgrad.

**II** Nosilac projekta, Vladimir Boljević iz Podgorice, može pristupiti izvođenju projekta iz tačke I
 ovog rješenja, u skladu sa važećim tehničkim normativima i standardima propisanim za tu vrstu

projekta, uz obavezu da pri izgradnji i funkcionisanju projekta primijeni potrebne mjere zaštite i to:

- da se tokom izvođenja i funkcionisanja projekta izbjegnu ili na najmanju mjeru svedu ugrožavanje i oštećenje prirode, shodno članu 10 Zakona o zaštiti prirode („Sl. list CG“, br. 51/08, 21/09, 40/11 i 62/13 ),

- da se građevinski otpad, prilikom izvođenja projekta, odlaže na lokaciji koja je predviđena za tu vrstu otpada ili da ga preda na korišćenje ovlašćenoj firmi i cilju ponovne upotreba, pri čemu se isti ne smije miješati sa drugim vrstama otpada, odnosno odlaganje otpada vršiti u skladu sa članom 17 i 54 Zakona o upravljanju otpadom („Sl. list CG“, br. 64/11),

- da se vrši održavanje i redovno kvašenje pristupnih i gradilišnih puteva kao i prostor u krugu hale tokom funkcionisanja projekta namijenjen za manipulisanje mehanizacijom, a sve u cilju smanjenja prašine,

- u slučaju izlivanja nafte, naftnih derivata ili ulja i maziva za podmazivanje mašina, tečnost je potrebno sakupljati pijeskom ili piljevinom i takav materijal tretirati kao opasan otpad, zatim odložiti u nepropusne sudove i predati nadležnoj firmi za sakupljanje ove vrste otpada,

- sanitarne i fekalne vode ispustati u vodonepropusnu septičku jamu,

- investitor je dužan sklopiti ugovor sa nadležnim komunalnim preduzećem o odvozu nastalog komunalnog otpada ili sa prerduzećem koje se bavi otkupom selektovanog komunalnog otpada,

- gubitak zelene površine nadomjestiti sadnjom autohtone drvenatse vegetacije na predmetnoj lokaciji (hrast, jasen, grab, nar, košćela, kesten, brijest),

- obodom parcele na kojoj je planiran predmetni objekat za obradu inoksa nije dozvoljeno postavljanje betonske ograde izuzev zelenog pojasa, kako bi se smanjio negativan uticaj na ambijentalnu vrijednost i prisutni ekosistem,

- u skladu sa Pravilnikom o graničnim vrijednostima buke u životnoj sredini, načinu utvrđivanja indikatora buke i akustičkih zona i metodama ocjenjivanja štetnih efekata buke („Sl. List CG“ br 28/11) na granici ove zone buka ne smije prelaziti granične vrijednosti nivoa buke u zoni sa kojom se graniči tj. 60 db u toku dana odnosno 55 db u toku noci u zoni graničenja sa glavnom saobraćajnicom i 55 decibela u toku dana odnosno 45 db u toku noći na granici sa stambenom zonom,

- ukoliko dođe do akcidenta, koji može ugroziti životnu sredinu, prilikom izvođenja, funkcionisanja ili prestanka funkcionisanja projekta, nosilac projekta je dužan obavijestiti nadležni organ.

**III** Nosilac projekta je dužan ovo rješenje dati na uvid obrađivaču tehničke dokumentacije, kako bi
 se navedene mjere ispoštovale pri izradi tehničke dokumentacije i iste provjerile u postupku

 tehničke kontrole i tehničkog pregleda projekta.

**IV** Nalaže se nosiocu projekta, Vladimiru Boljeiću da u slučaju prenamjene projekta
 ili proširenja kapaciteta izvedenog projekta, podnese zahtjev nadležnom organu za odlučivanje o

 potrebi procjene uticaja na životnu sredinu.

**O b r a z l o ž e nj e**

Nosilac projekta, Vladimir Boljević obratio se Sekretarijatu za urbanizam, komunalne, stambene poslove, saobraćaj i zaštitu životne sredine zahtjevom br. 03-032-5-up-476 od 27.10.2015. godine, za odlučivanje o potrebi procjene uticaja na životnu sredinu pogona za proizvodnju betonske galanterije, čija se realizacija planira na kat. parceli br. 11291/52, KO Ćurilac, opština Danilovgrad.

Postupajući po zahtjevu nosioca projekta, a shodno odredbama člana 12 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) Sekretarijat za urbanizam, komunalne, stambene poslove, saobraćaj i zaštitu životne sredine obavijestio je zainteresovane organe, organizacije i javnost, organizovao javni uvid i obezbijedio dostupnost podataka i dokumentacije nosioca projekta.

Razmatranjem zahtjeva nosioca projekta i podataka o predmetnoj lokaciji, karakteristikama i mogućim uticajima navedenog projekta na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine utvrdio je razloge za donošenje ovog rješenja:

- navedenim projektom planirana je izgradnja pogona za proizvodnju betonske galanterije, gabarita 20,00 x 10.00 m, čija se realizacija planira na kat. parceli br. 1291/52 , KO Ćurilac, opština Danilovgrad,

- atmosverska kanalizacija će se sprovoditi ka glavnom kanalu za atmosferske padavine koji je paralelan sa glavnim magistralnim putem,

- sanitarne i fekalne vode će se ispuštati u septičku jamu dimenzija 3 x 3 x 3 m,

- utrošena količina vode po danu prilikom proizvodnje betonske galanterije iznosi od 200 do 300 l, a količina utrošenog cimenta po danu iznosi od 500 do 600 kg,

- voda pomiješana sa cimentom koja bude ipuštana tokom proizvodnje biće ponovo vraćana u proizvodni pogon,

- komunalni otpad čini 90 % papirna ambalaža, koja će biti presovana i otkupljivana od privrednika ovlašćenog za sakupljanje ove vrste otpada,

- škartna roba će se prodavati kao roba niže klase, a sva sitna oštećenja koja predstavljaju građevinski otpad biće ponovo iskorišćena kao sirovina,

- prašina koja će nastajati proizvodnjom betonskih elemenata biće lokalnog karatketa i zanemarljiva jer se proizvodnja sprovodi u poluzatvorenom prostoru, cimenat se sipa direktno u planetarnu ili običnu miješalicu, a pijesak se po potrebi kvasi prskalicama,

- u cilju smanjenja jačin buke obodom parcele će se zasaditi adekvatna prirodna vegetacija čime će se dodatno nadoknaditi gubitak zelene površine usled izgradnje ovog pogona,

- emitovnje izduvnih gasova će biti izraženo tokom izgradnje pogona i prilikom rada miješalica za proizvodnju materijala za betonske elemente, što neće prevazići maksimalne dozvoljene koncentracije,

- uzimajući u obzir raspoloživu dokumentaciju i podatke o karakteristikama planiranog projekta i predmetne lokacije, važeće tehničke normative i standarde propisane za izgradnju, korišćenje i održavanje ove vrste objekata, kao i odgovarajuće mjere zaštite utvrđene u tački II dispozitiva ovog rješenja, ne očekuje se značajni negativni uticaj na segmente životne sredine u toku izvođenja i funkcionisanja predmetnog projekta.

Imajući u vidu prethodno navedeno, Sekretarijat za urbanizam, komunalne, stambene poslove, saobraćaj i zaštitu životne sredine, na osnovu sprovedenog postupka, razmatranja zahtjeva nosioca projekta i uvida u dostavljenu dokumentaciju, kao i primjenom odredaba člana 13, a u vezi sa članom 5 stav 1 tačka 2 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“, br. 32/11) odlučeno je kao u dispozitivu ovog rješenja.

Ovim rješenjem su utvrđene mjere za sprječavanje mogućih štetnih uticaja na životnu sredinu u toku izgradnje i eksploatacije projekta i naloženo nosiocu projekta da ovo rješenje da na uvid obrađivaču tehničke dokumentacije, kako bi se navedene mjere ispoštavale pri izradi tehničke dokumentacije i provjerile u postupku tehničke kontrole i tehničkog pregleda projekta.

Takođe, rješenjem je utvrđena obaveza nosioca projekta da u slučaju prenamjene ili proširenja kapaciteta izvedenog projekta, podnese zahtjev nadležnom organu za odlučivanje o potrebi procjene uticaja na životnu sredinu.

**PRAVNA POUKA**: Protiv ovog rješenja može se izjaviti žalba Glavnom administratoru u roku od 15 dana od dana prijema istog. Žalba se predaje preko ovog sekretarijata i taksira sa 5,00 € administrativne takse.

DOSTAVLJENO: Obradio: **S E K R E T A R**,

- Nosiocu projekta Vuk Iković Arh. Vasilije R. Otašević dipl. ing.

- Glavnom administratoru

- Agenciji za zaštitu životne sredine,

- Ekološkoj inspekciji

- U javnu knjigu o sprovedenim postupcima

 procjene uticaja na životnu sredinu

- a/a